སྤྱིར་བདག་ཅག་གི་སྟོན་པས་སློབ་པ་ལམ་གྱི་གནས་སྐབས་ན་གཞན་གྱི་ཆེད་དུ་སྐུ་སྲོག་བློས་གཏོང་གནང་བའི་གྲངས་ཀ་བགྲང་དུ་མེད་པ་དང།དབུ་དང་ཡན་ལག་གི་སྦྱིན་པ་བཏང་བའི་ལོ་རྒྱུས་ཀྱང་མདོ་མཛངས་བླུན་སོགས་སུ་ཧ་ཅང་མང་པོ་ཡོད།འོན་ཀྱང་དེ་དག་ཚང་མ་ཕན་སེམས་དང་གཞན་གྱི་ཆེད་དུ་ལྷག་པའི་བསམ་པ་རྣམ་པར་དག་པས་ཀུན་ནས་བསླངས་ཏེ་རང་ཉིད་ཀྱི་ཚེ་སྲོག་བློས་གཏོང་གནང་བ་ཞིག་ལས།ཉོན་མོངས་པའི་མགོ་གནོན་མ་ཐུབ་པར་མི་དཀྱུས་མ་ཁྱིམ་པ་མི་ནག་ཅིག་གི་བྱེད་སྟངས་དང་འདྲ་བར་རང་སྲོག་རང་གིས་བཅད་པ་ཞིག་གཏན་ནས་མ་རེད།དེར་བརྟེན་ད་ལན་ཡིད་ཆེས་དཀའ་བའི་གསར་འགྱུར་འདི་དག་གིས་སྐུ་གཤེགས་རིན་པོ་ཆེ་ཁོང་ཉིད་ཙམ་མ་ཡིན་པར་སྤྱིར་ནང་པ་སངས་རྒྱས་པའི་ཆོས་ལུགས་ཀྱི་རྗེས་འབྲངས་པ་དག་ལའང་ངོ་གནོངས་དགོས་པའི་ལོ་རྒྱུས་ཤིག་ཏུ་གྱུར་ཡོད་པས།གླེང་ཕྱོགས་འདི་མི་གཞན་ཞིག་གིས་ཆེད་དུ་བཟོས་པའི་གནས་ཚུལ་ཞིག་གམ།ཡང་ན་འདིའི་རྒྱབ་ལྗོངས་སུ་ད་དུང་ཡ་ང་བའི་གནས་ཚུལ་དང་གསང་བ་ཟབ་མོ་ཞིག་ཀྱང་ཡོད་མི་སྲིད་པ་མ་རེད་སྙམ།